钦定古今图书集成/明伦汇编/闺媛典/第280卷 > 皇清十三 > 吴善濡继室郑氏
## 钦定古今图书集成/明伦汇编/闺媛典/第280卷 > 皇清十三 > 吴善濡继室郑氏

按《歙县志》：“郑氏，名秀英，溪南吴善濡继室。年二十一，濡客死临清，子震甫八月，叔以嫂少而侄幼，尽夺所有，抑令改嫁。郑甘贫守节，抚孤养姑，百折不回。姑殁，匍匐营后事，悉能尽礼。苦节六十四年，年八十五终。曾孙周嗣妻亦郑氏，归三载，夫殁，无子，以侄尔瑾为嗣，守节一如曾祖姑云。”